टेट

टीचर एलिजिबिलिटी टेस्ट (), जेकरा के टेट चाहे टीईटी के नाँव से जानल जाला, भारत में एक से आठवाँ दर्जा खातिर टीचर के रूप में नियुक्ति खातिर एलिजिबल होखे खातिर न्यूनतम योग्यता हवे। भारतीय सरकारी स्कूलन में पढ़ावे के नौकरी खातिर ई परीक्षा अनिवार्य बा। 

केंद्र सरकार आपन सेंट्रल टेट करावे ले जेकरा के केंद्रीय पात्रता परीक्षा चाहे सीटेट भा सीटीईटी कहल जाला। एही तरे यूपी सरकार यूपीटीईटी (यूपीटेट) के बाद एगो अउरी क्वालीफाइंग शुरू कइलस जेकरा के सुपर टेट कहल जाला। टीईटी भारत के केंद्र अउरी राज्य दुनो सरकार के ओर से चलावल जाला। ज्यादातर राज्य आपन खुद के टीईटी चलावे लें। ई परीक्षण लइकन के मुफ्त आ अनिवार्य शिक्षा के अधिकार अधिनियम, 2009 के उद्देश्य के पूरा करे खातिर कइल जाला। टीईटी सर्टिफिकेट अब आजीवन मान्य बा।

सीटेट चाहे सीटीईटी (CTET)
परीक्षा के पैटर्न

सीटीईटी परीक्षा में दू गो परीक्षा पत्र होला। पहिला पेपर ओह विद्यार्थियन खातिर बा जे कक्षा 1-5 के टीचर बने के चाहत बा आ दूसरा पेपर ओह विद्यार्थियन खातिर बा जे कक्षा 6-8 के विद्यार्थियन के पढ़ावल चाहत बा।

श्रेणी:भारत में शिक्षा
श्रेणी:भारत में कंपटीशन इम्तिहान